Պետրա Դե Սաթեր

**Պետրա Դե Սաթեր**, (ծնվել է 1963 թվականի հունիսի 10 - ին) բելգիացի գինեկոլոգ և քաղաքական գործիչ է, ներկայումս զբաղեցնում է Բելգիայի փոխվարչապետի պաշտոնը։

Պետրա Դե Սաթերը նախկինում եղել է Եվրոպական խորհրդարանի պատգամավոր 2019-ից 2020 թվականներին, երբ նշանակվել է փոխվարչապետ։ Պետրա Դե Սաթերը պատասխանատու է Ալեքսանդր Դե Կրոյի կառավարությունում Բելգիայի պետական կառավարման և պետական ձեռնարկությունների կառավարման  համար։ Պետրա Դե Սաթերը Եվրոպայում առաջին տրանսգենդեր նախարարն է։

Մինչ քաղաքականություն մտնելըՊետրա Դե Սաթերը  եղել է Գենտի համալսարանի գինեկոլոգիայի պրոֆեսոր, ինչպես նաև Գենտի համալսարանական հիվանդանոցի (Մեծ Բրիտանիա) վերարտադրողական բժշկության բաժանմունքի վարիչ։

## Վաղ մանկություն և կրթություն
Պետրա Դե Սաթերը  ծնվել է 1963 թվականի հունիսի 10 - ին Ֆլամանդական Արևելյան Ֆլանդրիա նահանգի Աուդենարդ քաղաքում։  1987 թվականին ավարտել է Գենտի համալսարանը՝ բժշկություն մասնագիտությամբ, իսկ 1991 թվականին պաշտպանել է կենսաբժշկության դոկտորական թեզը։

## Բժշկական կարիերա
1991 թվականին համալսարանն ավարտելուց հետո Պետրա Դե Սաթերը տեղափոխվեց Միացյալ Նահանգներ, որտեղ երկու տարի անցկացրեց Չիկագոյում ձվի գենետիկա ուսումնասիրելով։ 1994թ  մասնագիտացել է գինեկոլոգիայի բնագավառում։ 2000 թվականին Պետրա Դե Սաթերը նշանակվել է Գենտի համալսարանի վերարտադրողական բժշկության պրոֆեսոր։  2006թ. Պետրա Դե Սաթերը նշանակվել է Գենտի համալսարանական հիվանդանոցի վերարտադրողական բժշկության բաժանմունքի վարիչ։

## Քաղաքական կարիերա
### Սենատի անդամ, 2014-2019 թթ
2014 թվականի եվրոպական ընտրություններում Պետրա Դե Սաթերը երկրորդն էր Ֆլամանդական Կանաչների կուսակցության ցուցակում։  Այնուամենայնիվ, չնայած այն հանգամանքին, որ կուսակցությունը ձայներ է հավաքել, բայց չի կարողացել ստանալ լրացուցիչ երկրորդ տեղ։ Հետագայում Պետրա Դե Սաթերը իր կուսակցության կողմից առաջադրվել է Բելգիայի Սենատի պաշտոնում։ Որպես տրանս կին, Պետրա Դե Սաթերը դարձել է առաջին բացահայտ տրանսգենդեր բելգիուհին, ով ընդգրկվել է կուսակցության նախընտրական ցուցակում։

Բացի Սենատում իր աշխատանքից,  2014-2019 թվականներին, Պետրա Դե Սաթերը եղել է Եվրոպայի Խորհրդի Խորհրդարանական վեհաժողովի Բելգիայի պատվիրակության անդամ։ Որպես Սոցիալիստների, դեմոկրատների և Կանաչների խմբի անդամ՝ Պետրա Դե Սաթերը եղել է միգրացիայի, փախստականների և տեղահանված անձանց հանձնաժողովի անդամ, ընթացակարգի կանոնների, անձեռնմխելիության և ինստիտուցիոնալ հարցերի հանձնաժողովի, ինտեգրման ենթահանձնաժողովի, հանրային առողջության և կայուն զարգացման ենթահանձնաժողովի, և էթիկայի հանձնաժողովի անդամ։ Պետրա Դե Սաթերը եղել է փոխնակ մայրության համաձայնագրերի հետ կապված երեխաների իրավունքների ասամբլեայի զեկուցող(2016թ),  մարդկանց նոր գենետիկական տեխնոլոգիաների օգտագործման մասին զեկուցող(2017թ),  փախստականների և միգրանտների ընդունելության պայմանների մասին զեկուցող(2018թ)։

Իր քաղաքական դեբյուտից ի վեր Դե Սաթերը զբաղվել է այնպիսիկարևոր հարցերով, ինչպիսիք են բելգիական և եվրոպական մակարդակներում փոխնակ մայրության կարգավորում, դեղագործական արդյունաբերության անկախ կլինիկական հետազոտություններ, սննդամթերքի և քիմիական նյութերի սպառողների պաշտպանության համար  ռիսկեր, ինչպես նաև ԼԳԲՏ իրավունքների պաշտպանություն։

### Եվրոպական խորհրդարանի անդամ, 2019-2020թթ

2018 թվականի սեպտեմբերի 15-ին հայտարարվեց, որ Դե Սաթերը հավակնում է առաջադրվել որպես Եվրոպական Կանաչների կուսակցության երկու առաջատար թեկնածուներից մեկը 2019 թվականի Եվրախորհրդարանի ընտրություններում, որոնք, ի վերջո, բաժին հասան հոլանդացի բաս Էյխաուտին և գերմանացի Սկա Քելերին։  Խորհրդարան մտնելուց հետո Պետրա Դե Սաթերը  ղեկավարել է ներքին շուկայի և սպառողների իրավունքների պաշտպանության հանձնաժողովը։ Պետրա Դե Սաթերը  այդ պաշտոնում առաջին տրանս քաղաքական գործիչն էր։  2020 թվականին Պետրա Դե Սաթերը  միացավ նաև քաղցկեղի դեմ պայքարի հատուկ կոմիտեին։

Կոմիտեում աշխատելուց բացի, Պետրա Դե Սաթերը  եղել է Հարավային Ասիայի երկրների (Բանգլադեշ, Բութան, Մալդիվներ, Նեպալ, Պակիստան և Շրի Լանկա) հետ կապերի խորհրդարանական պատվիրակության կազմում։  Պետրա Դե Սաթերը  եղել է նաև ԼԳԲՏ իրավունքների միջխորհրդարանական խմբի անդամ և համանախագահել է քաղցկեղի դեմ պայքարի Եվրոպական խորհրդարանի պատգամավորների խումբը։

2020 թվականի դեկտեմբերին Դե Սաթերը  ամենամյա մրցանակաբաշխության ժամանակ շահեց արդարության և գենդերային հավասարության մրցանակ՝ ի նշան սեռական և վերարտադրողական իրավունքների ոլորտում Եվրախորհրդարանի անդամի աշխատանքի ճանաչման։

### Բելգիայի փոխվարչապետ 2020թ-ից մինչ օրս

2020 թվականի հոկտեմբերի 1-ին Պետրա Դե Սաթերը երդվեց որպես վարչապետ Ալեքսանդր դե Կրոոյի կառավարության յոթ փոխվարչապետներից մեկը՝ դառնալով Եվրոպայի առաջին տրանսգենդեր փոխվարչապետը և Եվրոպայի ամենաբարձրաստիճան տրանսգենդեր քաղաքական գործիչը։

2023-ի հոկտեմբերին Պետրա Դե Սաթերը քննադատեց Մեծ Բրիտանիայի վարչապետ Ռիշի Սունակի ելույթը Պահպանողական կուսակցության համաժողովում, որում նա պնդում էր, որ իր լսարանը չպետք է ստիպվի հավատալ, որ մարդիկ կարող են լինել ցանկացած սեռի, որը ցանկանում են, և որ տղամարդը տղամարդ է, իսկ կինը՝  կին։ Պետրա Դե Սաթերը Սունակի խոսքերն անվանել է վիրավորական և շատ հիասթափեցնող, ինչպես նաև տրանսֆոբիա հրահրող։

2023 թվականի նոյեմբերին Պետրա Դե Սաթերը քննադատել էր Իսրայելի կողմից Գազայի հատվածում ռազմական գործողությունների անցկացումը և կոչ արել պատժամիջոցներ կիրառել Իսրայելի դեմ։  Եկել է Իսրայելի դեմ պատժամիջոցների ժամանակը։  Ռումբի անձրևը անմարդկային է, - ասել է դե Սաթերը։ Նա նաև կոչ է արել ՀԱՄԱՍ-ին ազատ արձակել իր բոլոր պատանդներին և հայտարարել․ Մենք պետք է դադարեցնենք դրամական հոսքերը, որոնք ֆինանսավորում են այդ ահաբեկչական կազմակերպությունը։ 2024 թվականի փետրվարի 29-ին Պետրա Դե Սաթերը հայտարարել է, որ ցնցված է  կոտորածների մասին լուրերից։

## Այլ գործունեություն
* Եվրոպայի բարեկամներ, հոգաբարձուների խորհրդի անդամ (2020 թվականից)։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Բելգիացի քաղաքական գործիչներ
Կատեգորիա:ԼԳԲՏ քաղաքական գործիչներ